16.444 fuldtidsledige i Nordjylland i november 2011. Det er et fald på 581 på et år.

 

[size=2] [/size]

Faldet i antal fuldtidsledige til november 2011 svarer til et fald på 3,4% på et år. Nordjylland og Midtjylland har de største fald i ledigheden på hhv. 3,4% og 3,7%. På landsplan faldt ledigheden med 1,7%. Hvis antallet af fuldtidsledige korrigeres for sæsonudsving, var der 17.733 ledige i november 2011 i Nordjylland. Det er en lille stigning på 156 i forhold til oktober 2011. På landsplan var der 163.046 ledige sæsonkorrigeret i november, og det er et fald på 513 personer i forhold til oktober 2011. Mariagerfjord, Frederikshavn og Thisted kommuner har haft de største fald i ledigheden. Hjørring, Vesthimmerland og Jammerbugt  har haft en lille stigning i ledigheden. Ledigheden er faldet med 502 fuldtidsledige i 3F. Metalarbejderne har det næststørste fald med 350 fuldtidsledige. Der har bl.a. været stigende ledighed i Kristelig a-kasse med 169, i FOA med 134, hos lærerne med 92 og i Danske Sundhedsorganisationer med 87.